Am Fréijoer 2001 sinn déi véier ursprénglech Memberen zréck an de Studio gaangen, mä si hu musse mat den Opnamen ophale well den Osbourne zréckgeruff gouf, fir d'Opnam zu sengem Soloalbum fäerdeg ze maachen. Am Mäerz 2002 ass dem Osbourne seng Reality-TV-Sendung The Osbournes op MTV op Sendung gaangen an gouf séier e weltwäiten Hit. Well den Osbourne domat méi engem grousse Publikum bekannt ginn ass, gouf de Live-Album Past Lives mat fréierem Live-Material vu Black Sabbath aus den 1970er verëffentlecht. D'Band huet bis Summer 2004 pauséiert, an ass 2004 an 2005 erëm um Ozzfest opgetrueden. Am November 2005 ass Black Sabbath an d'UK Music Hall of Fame an am Mäerz 2006 an d'US-amerikanesch Rock and Roll Hall of Fame agefouert ginn.